text: Travl nat for politiet
  07 februar 2010 kl. 07.35
  12 anholdelser og fire spritbilister. Det er resultatet af nattens arbejde hos Syd- og Sønderjyllands Politi.
  Der har ikke været alvorlige sager, men natten har været præget af en masse uro og slagsmål, oplyser vagtchefen hos Syd- og Sønderjyllands politi søndag morgen til TV SYD.
  Især i Ribe var der meget uro - men også i Esbjerg og i Haderslev var politiet nødt til at anholde unge mennesker, der var kommet i slagsmål.
  De anholdte røg en tur i detemtionen, og kan her til morgen forlade politistationerne med sigtelser for overtrædelser af ordensbekendtgørelsen.
  Også spritbilister blev afsløret - tre styk i Aabenraa og en enkelt i Varde.
  